REGOLAMENT TAL-KUMMISSJONI (KE) Nru 180/2005
tat-2 ta' Frar 2005
li jemenda r-Regolament (KE) Nru 1535/2003 li jistabbilixxi r-regoli dettaljati sabiex jiġi applikat ir-Regolament tal-Kunsill (KE) Nru 2201/96 rigward l-iskema tal-għajnuna għall-prodotti pproċessati mill-frott u l-ħxejjex tal-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq tal-prodotti tal-frott u l-ħxejjex ipproċessati (1), u b’mod partikolari l-Artikolu 6(1) tiegħu,
Billi:
(1)
Fl-ewwel verżjoni tiegħu, it-tieni subparagrafu tal-Artikolu 7(1) tar-Regolament tal-Kummissjoni (KE) Nru 1535/03 (2) kien jipprovdi li, fil-kuntratti konklużi bejn l-organizzazzjonijiet tal-produtturi u l-proċessaturi, għat-tadam, il-ħawħ u l-lanġas, il-ħlas għandu jsir sa mhux aktar tard minn xahrejn minn tmiem ix-xahar li fih tkun saret il-kunsinna ta' kull lott.
(2)
Ir-Regolament tal-Kummissjoni (KE) Nru 444/2004 (3), li jemenda r-Regolament (KE) Nru 1535/2003, din id-dispożizzjoni estendiha għall-prodotti kollha pproċessati abbażi tal-frott u l-ħxejjex.
(3)
L-esperjenza miksuba turi li jeħtieġ li din l-esiġenza tkun limitata biss għall-kuntratti li jirrigwardaw it-tadam, il-ħawħ, il-lanġas jew it-tin imqadded.
(4)
Il-miżuri pprovduti f’dan ir-Regolament huma skont l-opinjoni tal-kumitat ta’ ġestjoni għall-prodotti pproċessati abbażi tal-frott u l-ħxejjex,
ADOTTAT DAN IR-REGOLAMENT:
Artikolu 1
Fl-Artikolu 7(1) tar-Regolament (KE) Nru 1535/2003, it-tieni subparagrafu għandu jinbidel bit-test li ġej:
“Il-kuntratt għandu jindika wkoll il-fażi tal-kunsinna li għaliha jirreferi l-prezz imsemmi fil-punt f), kif ukoll il-kundizzjonijiet tal-ħlas. Għat-tadam, il-ħawħ, il-lanġas u t-tin imqadded, il-ħlas għandu jsir sa mhux aktar tard minn xahrejn minn tmiem ix-xahar li fih tkun saret il-kunsinna ta' kull lott.”
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 2 ta' Frar 2005.